Самым непрыемным у гэтай сітуацыі стала навіна пра неабходнасць цалкам праходзіць працэдуру зацвярджэння аўтарызаванага перакладу лібрэта на рускую мову. Справа вось у чым: мы першыя ў кірылічнай прасторы, хто вырашыў стварыць русіфікаваны пераклад. Спадар Рычард меў права зацвярджаць пераклады, таму гэтае пытанне браў на сябе, а нам трэба было займацца адно фінансамі: па амерыканскім заканадаўстве дамова лічыцца аўтаматычна падпісанай, калі на адпаведны рахунак пераведзены грошы. У новых умовах неабходна было падрыхтаваць дакумент па адмысловай форме, прайсці зацвярджэнне ў аўтараў і фірмы, якая ахоўвае гэтыя правы. Яшчэ амаль паўгады пайшло на зацвярджэнне перакладу. Толькі ў 2017 годзе мы змаглі выдыхнуць і спакойна прыступіць да падрыхтоўкі спектакля.